open-index/open-wikipedia-markdown huggingface dataset:
Pukapuka

:*For øya i Fransk Polynesia, se [[Puka Puka]]*

**Pukapuka** er en atoll i Cookøyene. Det er den øya som ligger lengst nordvest i landet. I 2011 bodde det 451 mennesker på øya.

## Geografi
Pukapuka er en atoll med tre småøyer, Pukapuka eller Wale, Kavata (Kotawa) og Ko (Koe), som til sammen har et areal på 1,3 km². Høyeste punkt er 30 moh. De tre småøyene er bundet sammen av brede korallrev.

Pukapuka ligger 715 nautiske mil fra Rarotonga og 48 nautiske mil fra Nassau.

## Historie
Innbyggerne kom opprinnelig fra Samoa på 1300-tallet. Kulturen og språket på Pukapuka reflekterer dette. Utgravninger viser imidlertid at det har bodd mennesker her siden 400-tallet. 

Spanjolen Álvaro de Mendaña ble i 1595 første europeer som kom til øya. I 1765 kom John Byron på det britiske skipet HMS «Dolphin» over den igjen. Byron ga øya navnet Danger Island på grunn av revet og de høye bølgene som gjorde at han ikke fikk gått i land.

Storbritannia annekterte øya i 1892. USA gjorde krav på Pukapuka som en av guanoøyene. Kravet ble oppgitt ved traktaten USA og Cookøyene undertegnet i 1980.

## Samfunn
Folketellingen i 2011 viste et innbyggertall på 451. I 1902 bodde det 505 mennesker på øya. Etter en nedgang, økte folketallet fra 1920-årene til 797 i 1981. Folketallet har deretter sunket.

Folket bor i tre landsbyer på den nordlige øya, Pukapuka (Wale). På de to andre øyene bor det ingen, de brukes kun til dyrking av mat. Viktige matkilder er skalldyr, som er sesongavhengig, og lokale frukter. 

I likhet med på naboøya Nassau er språket pukapukansk, et språk som er i slekt med samoansk.

Pukapuka fik i 1993 flyplass. Den 1550 meter lange rullebanen ble anlagt på den sørligste av de tre småøyene i atollen.

## Referanser


## Kilder
*''Cook Islands 2011 Census of Population and Dwellings. Main Report'', Statistics Office
Rakahanga

**Rakahanga** (*Hararanga*) er den nest nordligste øyen i øygruppen Cookøyene.

Øya består av en nesten sammenhengende ring av korallrev rundt en grunn lagune. Den består av i alt 2 øyer og 7 småøyer. Landsbyen heter Matara, og ligger ved korallåpningen i sydvest, som kun er stor nok til at mindre båter kan kjøre inn. På utsiden er det en brygge der større båter kan fortøyes. De har også en flystripe på vest-delen, men denne brukes sjelden, da de fleste besøkende kommer med båt. Det er ingen hoteller eller pensjonater her, så overnatting må avtales med øyas innbyggere. Camping er forbudt på Cookøyene. 

Hovedinntektskilden på øya er salg av kokoskjerner, som det finnes mye av, og de har i tillegg god tilgang på bl.a. brødfrukt og en grov rotfrukt som heter *puraka*. 

Antall innbyggere her varierer litt, men ligger rundt 300. Innbyggerne har 2 skoler på øya. 

Rakahanga var den første av Cookøyene som ble besøkt av europeere, dette var 2. mars 1606 da to skip fra Spania, «Capitana» og «Almiranta» kom hit, under kaptein Pedro Fernandez de Quiros, han ga øya navnet «La isla de Gente Hermosa» (*Øya med vakre mennesker*) på grunn av de vakre innbyggerne. 7. august 1820 kom den russiske utforskeren Fabian Gottlieb von Bellingshausen hit, han ga øya en russisk navn som tilsvarer «Stor-hertug Alexander-øya», mens i oktober 1822 kom *Kaptein Patrickson* med båten «Good Hope», og ga øya navnet «Reirson Island». I 1928 fikk øya nytt navn igjen, av Joshua Coffin fra Nantucket (by i Massachusetts, USA) som kom med hvalfangstskuta «Ganges». Han ga øya navnet *Little Ganges Island*. Andre navn øya har hatt er Francis Island, Princess Marianne Island og Alliconga Island. 

Innbyggertall ca. 250.

## Referanser
Suwarrow

**Suwarrow** *(Suvarov)* er en av de nordlige øyene i øygruppen Cookøyene.

Suwarrow er en nesten sirkelformet atoll, med kun én åpning, på nordvestsiden. Den består av ca. 25 små-øyer, de fleste svært små. Totalt landområde er bare ca. 2,4 km². 

Øya administreres fra Rarotonga, og det bor ingen her fast. Tidvis bor det folk fra andre øyer her, for å sanke kokosnøttkjerner og perleskjell, som det er rikelig av her. Det er også rikelig med fisk i lagunen. Siden øya er så lav, har høye havbølger mange ganger skylt over øya. 

Den øya som ligger vest for åpningen i atollen heter «Anchorage Islet», hele Suwarrow er avsatt som et marint naturreservat. Besøkende må søke om tillatelse til å oppholde seg på øya. 

Suwarrow ble oppdaget 27. september 1814, av Løytnant Lazareff, kommandør på båten «Suvorov» fra *The Russian-American Company*. Hans nedtegnelser fra den gang sier at det ikke bodde noen på øya, men at det krydde av krabber, rotter og flokker med fugler her. 

Fra oktober 1952 til juni 1954, samt fra april 1960 til desember 1963 bodde Tom Neale alene på denne øya, og skrev etter dette boken «An Island To Oneself», utgitt i 1966.
Nassau

Navnet eller begrepet **Nassau** har flere betydninger:
*Nassau (stat) - et grevskap og senere et fyrstedømme 
*Hertugdømmet Nassau - et tidligere tysk hertugdømme i det nåværende Hessen
*Provinsen Hessen-Nassau
*Nassau (Lahn) - en by i Rhein-Lahn-kretsen i det nåværende Rheinland-Pfalz
*Nassau (hus) - en greveslekt, som senere har hersket som konger over Nederlandene (Huset Oranien-Nassau) og storhertuger over Luxembourg
*Nassau (Erzgebirge) - en bydel i Frauenstein i Freiberg i Sachsen
*Nassau (Unterbergla) - et område i kommunen Unterbergla i Steiermark
*Nassau (Cookøyene)
*Nassau (Bahamas), hovedstaden på Bahamas
*Nassau County (Florida)
*Nassau County (New York)
Tongareva

**Tongareva** (Penrhyn-atollen), også kjent som Mangarongaro, er den nordligste øya i øygruppen Cookøyene. 

Den er en stort atoll, 9 – 13 km bred, og lagunen den omkranser er 280 km². Samlet landareal er ca. 16 km². Atollen har tre åpninger som båter kan passere gjennom. *Tongareva* er det lokale navnet på øya, navnet betyr *flytende tonga*, og ble gitt øya av de polynesiske oppdagerne. Første gang europeere oppdaget øya var 9. august 1788, da det engelske skipet «Lady Penrhyn» så øya. Senere, i 1816 ble øya utforsket av mannskapet fra skuta «Rurick», som gjorde det første studiet av øya. I 1863 ble øya nesten avfolket av peruanske slavehandlere, og ca. 410 av øyas 500 innbyggere ble tatt med.  

I likhet med andre av Cookøyene er det en blomstrende industri med sorte perler her. Kokosnøttjkjerner er en annen stor industri her. 

Øya har egen flystripe, der det kommer fly hver lørdag fra Rarotonga. De to landsbyene som finnes, heter Omoka (på Moananui) og Te Tautua (på Pokerekere).
Aitutaki

**Aitutaki** er en av de sørligste atollene i øygruppen Cookøyene.

Den er den tredje største av de sørlige øyene, og består av 3 vulkanske småøyer og 12 koralløyer. Øya har trolig vært befolket siden ca. år 900, og legenden skal ha det til at det var den polynesiske høvdingen *Ra* som oppdaget øya, og ga den navnet *Utataki Enua O Ru Ki Te Moana*, som betyr «Føringen av en last med folk av Ra over havet». Det sies at Ra tok med seg 4 koner, 4 brødre og 20 hoff-jomfruer for å befolke øya. 

Hoveddelen av befolkningen bor i landsbyen *Arutanga*, som ligger på øst-siden av hovedøya. Her ligger også en flyplass, som Air Rarotonga flyr til fra Rarotonga. Aitutaki er den nest mest besøkte av Cookøyene. Her finnes flere hoteller og andre overnattingssteder, og mange aktiviteter. Mange anser Aitutaki for å være verdens vakreste lagune. 

Første registrerte møte med europeere er *Kaptein [[William Bligh]]* på skuta «Bounty», 11. april 1789, like før det berømte *Mytteriet på Bounty*. Disse har også fått æren for å ha innført frukten *paw-paw*, som i dag er en stor eksportartikkel her. 

## Eksterne lenker
*  Aitutakis hjemmeside
Sølvberget

**Sølvberget** kan vise til

* Et annet navn på Stavanger kulturhus
* Et fjell i Hornindal, se Sølvberget (Hornindal)
* Et område i Stavanger, se Sølvberget (Stavanger) 
* En supporterklubb for basketballklubben Kongsberg Penguins
Jenny Lind

**Jenny Lind**, egentlig **Johanna Maria Lind**, (født 6. oktober 1820 i Stockholm, død 2. november 1887 i Worcestershire) var en svensk operasanger kjent som «den svenske nattergal». 

## Liv og virke
Allerede som 10-åring begynte hun å synge vaudeville, og 18 år gammel fikk hun sin operadebut. På grunn av overbelastning ble hun sendt til Paris, der hun studerte en periode. Hun hadde engasjement både der og i Tyskland.

Under et opphold i London sloss teatrene om å få henne på programmet. I 1850 la hun ut på en årelang turné til USA. Etter at hun trakk seg tilbake fra scenen, var hun tilknyttet Royal College of Music i London. Fra 1843 var hun venninne med H.C. Andersen, som besøkte henne i 1845 i Berlin.

Stemmen, som hadde et omfang fra lille h til trestrøken g, behersket hun med full virtuositet. 


Norwegian Boeing 737 LN-DYG at Chania Airport.jpg|Jenny Lind avbildet på halen til Norwegian-flyet LN-DYG.
Jenny Lind (1820-1887) - Nationalmuseum - 39442.tif|Jenny Lind.


## Referanser


## Eksterne lenker
* 
*
Den norske Bokhandlerforening

**Den norske Bokhandlerforening** er en norsk interesseforening for bokhandlere som ble stiftet 10. januar 1851. Foreningen har som mål å ivareta og fremme bokhandlernes interesser, og arbeide for å styrke litteraturens og bokens plass i samfunnet. Foreningen representerer 480 bokhandler med over 2000 ansatte. Medlemmene varierer fra de største kjedebokhandlerne til små uavhengige bokhandler.

Anne Schiøtz overtok i 2021 som direktør i Bokhandlerforeningen. Hans Antonsen, administrerende direktør i Det norske Teatret, ble i 2018 valgt til ny styreleder.

## Se også
* Bokhandlerprisen
* Bokhandelens fagbokpris

## Eksterne lenker
*
Holy Riders

**Holy Riders MC** (HR) er en norsk kristen motorsykkelklubb stiftet 1981. Klubben hadde per 2025 totalt rundt 430 med­lemmer fordelt over Norge, Sverige, Tyskland, Ukraina og Russland. I Norge og Sverige er det rundt 300 medlem­mer, fordelt på 17 avdelinger (chapters).  Klubbens mål er å spre det kristne evangeliet om frelsen gjennom Jesus Kristus død og oppstandelse til alle i MC-miljøene. 

## Avdelinger
Klubben er organisert i 14 lokalavdelinger i Norge, i tillegg til 3 avdelinger i Sverige og 4 avdelinger i Tyskland. De fungerer som selvstendige avdelinger, men er formelt sett underlagt sentralstyret. 

## Eksterne lenker
* 
* Offisiell Svensk side 
* Offisiell Tysk side
* Holy Riders – avdeling Sydvest
Rittmester

**Rittmester** (ty. *Rittmeister*, da. *ritmester*, nl. *ritmeester*, pl. *rotmistrz*) er en militær grad som brukes i kavaleriet, og tilsvarer kapteins grad. 

Graden brukes i Norge, og har tidligere blitt brukt i flere andre land (Tyskland til 1946, Polen til 1947, Danmark til 1951, Østerrike til 1978, tidvis også i Russland). I Nederland brukes graden av panservåpenet, som står i tradisjonen etter kavaleriet. I Sverige brukes tittelen *ryttmästare* om kommandanten for rytterkorpset i livgarden, uavhengig av vedkommendes rang; dermed er det ikke en militær grad, men en ærestittel eller stillingsbetegnelse.

## Norge

I Norge brukes graden i kavaleriet og tilsvarer kaptein i øvrige deler av Hæren og kapteinløytnant i Sjøforsvaret. En rittmester er sjef for en kavaleriavdeling.

Rittmesters grad, i likhet med kapteins grad, symboliseres med tre stjerner. Ekadronene i Kavaleriet (stridsvogn-, oppklarings og stormeskadron) ledes normalt av en rittmester.

Rittmester-tittelen var på 1800-tallet også knyttet til Det gyldne kor, en æresgarde som eskorterte unionskongen ved dennes besøk i Christiania. Ledende representanter for handelsstanden stod sentralt, og rittmesteroppgavene gikk på omgang. 

## Andre bruksområder (ikke militær)
Benevnelsen rittmester er også brukt som tittel på daglig leder i Mannskoret Arme Riddere, det offisielle mannskoret ved Universitetet i Bergen. Rittmester er korets ansikt utad og blir valgt hvert semester under generalforsamlingen. Vervet som rittmester varer normalt i to semestre.

## Referanser
Skarvan og Roltdalen nasjonalpark

** Skarvan og Roltdalen nasjonalpark ** er en norsk nasjonalpark som ligger i  stort uberørt skog- og fjellområde i Trøndelag vest for Sylene. Parken ble opprettet
i 2004, for å  «*ta vare på et i det vesentligste urørt fjell- og skogområde typisk for regionen. Det biologiske mangfoldet med økosystemer, arter og bestander skal sikres. Det er også et formål å verne om kulturminner og sammenhengen mellom disse, særlig de kulturminnene som er knyttet til kvernsteinsdrifta. *» og den dekker et område på 441,5 km².

Nasjonalparken ligger i kommunene Selbu, Tydal, Meråker og Stjørdal. Den grenser opp til Stråsjøen-Prestøyan naturreservat i vest.

## Geografi, landskap, geologi
Landskapet i nasjonalparken består av flere landskapstyper. Nord i området ligger et fjellområde med Skarvan (1171 moh) som det høyeste punktet. Fongen (1441 moh) og Ruten (1179) er de høyeste toppene i en nord-sørgående fjellrekke sørøst i området.

Roltdalen i sørvest er den største veiløse skog- og seterdalen i Sør-Trøndelag. Her og andre steder er det myrer og våtmarksområder.

## Flora og fauna
I et verneperspektiv er det det urskogaktive skogområdet i selve Roltdalen som er den største botaniske verneverdien i området. Myrvegetasjonen er også verdifull.

20 av fugleartene som er observert innenfor området står på de nasjonale rødlistene.
 
## Kulturminner
Området har rike og varierte kulturminner: fangstanlegg, jernvinner, setergrender og spor av samisk bosetning og næringsvirksomhet. 

Kvernsteinbruddet i Kvernfjellet var i drift fra middelalderen og inntil ca. 1920. Selbu Kobberverk drev bergverk i Roltdalen 1713 til 1761.

## Forvaltning og bruk av området

Verneforskriftens formålsparagraf legger til rette for to typer bruk av området: «utøving av tradisjonelt og enkelt friluftsliv med liten grad av teknisk tilrettelegging», i praksis den type virksomhet som blant annet Den norske turistforening og dens regionalavdelinger driver. Trondhjems Turistforening har et nettverk av ruter i nasjonalparken, knyttet blant annet til Schulzhytta midt i nasjonalparken. Utenfor parkens grenser ligger Prestøyhytta, Græslihytta og Ramsjøhytta, med flere. 

I tillegg legger forskriften opp til at «Ivaretakelse av naturgrunnlaget innenfor nasjonalparken er viktig for samisk kultur og næringsutnyttelse. Området skal kunne brukes til reindrift». I dag beiter reinen her i sommerhalvåret.

## Referanser


## Eksterne lenker
*  
* 
* regjeringen.no: Kgl res om vern, 2004
Björn Ulvaeus

**Björn Kristian Ulvaeus** (født 1945) er en svensk musiker og komponist, kjent fra ABBA. Etter ABBA har han, sammen med Benny Andersson, lagd musikalene *[[Chess (musikal)|Chess]]*, *Kristina från Duvemåla* (basert på romanserien *Innvandrerne* av den svenske forfatteren Vilhelm Moberg), og *[[Mamma Mia! (musikal)|Mamma Mia!]]* (basert på eksisterende ABBA-sanger).

## Bakgrunn
Björn Kristian Ulvaeus ble født 25. april 1945 i Göteborg og familien flyttet til Västervik mens han var barn. Ulvaeus møtte Benny Andersson på en fest i Västervik i 1966. I 1969 møtte han Agneta Fältskog i forbindelse med et fjernsynsprogram og de giftet seg i 1971.

Før ABBA var han forgrunnsfigur i visegruppen Hootenanny Singers (opprinnelig kalt West Bay Singers) som hadde en rekke hits på Svensktoppen. Ulvaeus deltok også på en del konserter med The Hep Stars gjennom sitt vennskap med Benny Andersson.

Ulvaeus har på 2000-tallet markert seg som en fritenker og humanetiker. Han er medlem av de svenske Humanisterna (Human-Etisk Forbunds søsterorganisasjon).

## Priser og utmerkelser (utvalg)

## Referanser


## Eksterne lenker
* Profil
* Intervju i Humanisten
*  
*
Vidar Riseth

**Vidar Riseth** (født 21. april 1972 på Frosta i Nord-Trøndelag) er en norsk tidligere fotballspiller. Riseth spilte vanligvis som midtstopper, men kunne også spille høyreback, sentral midtbane, ving og spiss. 

Riseth spilte for Neset FK, Rosenborg Ballklub, Kongsvinger IL, Luton Town FC, LASK Linz, Celtic FC, TSV 1860 München, Lillestrøm SK og Strømsgodset. Sesongen 2010 spilte han for Tippeligaklubben Kongsvinger, hvor han også hadde rollen som markedsdirektør. Han tok fagbrev som rørlegger før han gikk til Rosenborg i 1992.

Riseth fikk sin debut for  under en vennskapskamp mot  høsten 1997. Han spilte totalt 52 landskamper og scoret fire mål for landslaget.

Den 17. september 2009 meldte Riseth at han la opp som profesjonell fotballspiller etter sesongslutt. 11. desember 2009 offentliggjorde han at han tar minst ett år til på banen som spiller for Kongsvinger, men bestemte seg for å legge skoene på hylla etter kampen 6. juni mot Rosenborg på Lerkendal. 

Per 2014 spiller han for 7.-divisjonsklubben Bygdøy/Monolitten i Oslo.

I tillegg til fotballkarrieren og i tiden etter har han drevet eiendomsutvikling med leiligheter og hotell og bygget og solgt hytter i bl.a. hjemkommunen Frosta.

## Referanser


## Eksterne lenker
* 
* 
* 
*  Riseth bekrefter LSK-overgang
*  Riseth bryter avtale med Strand og legger opp
*  Riseth blir spillende markedssjef i KIL
*  Husker da han kledde av David Villa
Winchester (England)

**Winchester** er en by og administrasjonssenter i grevskapet Hampshire, England. Byen ligger i hjertet av det langt større administrative distriktet City of Winchester, og ligger i den vestlige enden av nasjonalparken South Downs langs løpet av elven Itchen. Den ligger 98&nbsp;km sørvest for London og 21,9&nbsp;km fra Southampton, som er den nærmeste byen. Ved folketellingen i 2011 hadde Winchester en befolkning på 45 184 innbyggere. Det større distriktet City of Winchester, som også omfatter byer som Alresford og Bishop's Waltham, en befolkning på 116 800 innbyggere.

Byen har i Englands historie i en periode vært hovedstad i England. Flere viktige historiske bygninger er bevart, som Winchesterkatedralen fra 1100-tallet, Winchester College grunnlagt i 1382 og Storhallen, den eneste bevarte delen av det kongelige palasset. Storhallen ble gjenoppbygget mellom 1222 og 1235, og fremstår i dag i den formen. Den er kjent som stedet for kong Arthurs runde bord oppbevares; siden 1463 har et stort rundt bord hengt på veggen. Det er datert til 1300-tallet, og er således ikke fra Arthurs tid, men det er allikevel en stor turistattraksjon.

## Historie

Den tidligste kjente bosetningen er fra jernalderen, da det ble anlagt flere festninger omkring byen. I romersk tid het byen *Venta Belgarum* og hadde stor betydning.

I angelsaksisk tid ble byen hovedstad i kongedømmet Wessex under kong Alfred den store. Ettersom England ble samlet på denne tiden, ble den dermed også hovedstad i England fram til normannernes erobring i 1066.

Winchester bispedømme er et av de eldste bispesetene i England. En av biskopene, William av Wykeham (1366–1404) var ansvarlig for mye av katedralen slik den står i dag, og han grunnla også Winchester College. En annen kjent biskop i Winchester er sankt Svithun, som Stavanger domkirke i middelalderens Stavanger ble viet til.

I middelalderen var byen et viktig sentrum for ullhandelen, en næringsvei som etterhvert døde ut. Det var også et viktig sted for pilegrimmer, ettersom den gamle pilegrimsleden til Canterbury begynte der.

Forfatteren Jane Austen døde i Winchester i 1817 og er gravlagt i katedralen.

## Referanser


## Eksterne lenker
* 

* Winchester City Council
* Fotografier av Winchester og det omliggende området, *Geograph.co.uk*
Winchester

**Winchester** kan vise til:

## Steder
* Winchester (England)
**herunder Winchester bispedømme
**og Winchester College
* Mange steder og byer i USA
**Winchester (Arkansas),
**Winchester (California),
**Winchester (Connecticut),
**Winchester (Georgia),
**Winchester (Idaho),
**Winchester (Illinois),
**Winchester (Indiana),
**Winchester (Iowa),
**Winchester (Kansas),
**Winchester (Kentucky),
**Winchester (Maryland),
**Winchester (Massachusetts),
**Winchester (Mississippi),
**Winchester (Missouri),
**Winchester (Nevada),
**Winchester (New Hampshire),
**Winchester (New York),
**Winchester (Ohio),
**Winchester (Oklahoma),
**Winchester (Oregon),
**Winchester (Tennessee),
**Winchester (Texas),
**Winchester (Virginia),
**Winchester (Washington),
**Winchester (Vilas, Wisconsin),
**Winchester (Winnebago, Wisconsin),
**Winchester (Wyoming),
*Winchester (Ontario), Canada

## Annet
*Winchester Model 70
*Winchester Repeating Arms Company Våpenprodusent
*En harddisk
*Sam Winchester Fiktiv figur i TV-Serien Supernatural spilt av Jared Padalecki
*Dean Winchester Fiktiv figur i TV-Serien Supernatural spilt av Jensen Ackles
*John Winchester (Supernatural) Fiktiv figur i TV-Serien Supernatural spilt av Jeffrey Dean Morgan
William av Wykeham

**William av Wykeham** (født 1324, død 27. september 1404) var biskop av Winchester og rikskansler i England. Han grunnla Winchester College, bygde på Winchesterkatedralen og bygde en stor del av Windsor slott.

Han ble født i en vanlig familie i Wickham i Hampshire og gikk på skole i Winchester. Der ble han sekretær for bestyreren (*constable*) på slottet, og lærte derigjennom mye om byggekunst. Kong Edvard III hyret han derfor til å lede ombyggingen av Windsor slott. Han fikk betaling i form av inntekter fra flere kirker, og i 1362 ble han ordinert. Han viste seg som en meget dyktig administrator, og i 1366 ble han utnevnt til biskop av Winchester. Neste år fikk han stillingen som rikskansler (*Lord Chancellor*). 

Hans karriere gikk opp og ned, men ved sin død var han en av Englands rikeste menn. Mye av pengene ble donert til skoler, men han lot også en nevø arve mye. Nevøens familie eksisterer i dag, og har navnet Twisleton-Wykeham-Fiennes.

Hans motto var *«manners maketh man»*, «manerer gjør mannen». Han tok dette inn i sitt våpenskjold, som ble opprettet da han ble biskop. Hans familie hadde ikke tidligere ført våpenskjold.

William døde i Bishops Waltham 7. september 1404.

## Referanser


## Litteratur
* Veronika Decker (2017): *William of Wykeham als Collegegründer und Bauherr. Architektur und Glasmalerei zur Zeit Richards II.* Kiel, Solivagus-Verlag. ISBN 978-3-943025-27-9
Semikolon

**Semikolon** er tegnet «;». Tegnet inntar en mellomstilling mellom komma og punktum. Semikolon brukes på to måter på norsk: Den ene for å skille mellom to helsetninger (hovedsetninger); den andre for å skille mellom ledd i sammensatte oppramsinger, der bruk av vanlig komma vil være forvirrende.

## Skille helsetninger
Eksempler på bruk av semikolon for å skille  helsetninger:

* Kongen er en pålitelig mann og en rettferdig hersker; adlyd alle hans befalinger og vis din troskap!
* Han sa ingenting om den saken i dag; han mente vel det var best å tie.
* Før drev vi med glass; nå driver vi med sikkerhet.

Som alternativ til semikolon, kan man benytte punktum. Noen ganger kan man bytte ut semikolon med komma, men da er det nødvendig å legge til en konjunksjon eller subjunksjon. Det sistnevnte eksempelet kan dermed også skrives slik:

* Før drev vi med glass. Nå driver vi med sikkerhet.
* Før drev vi med glass, men nå driver vi med sikkerhet.

Merk at dersom en av to setninger *ikke* er en fullstendig setning, kan man ikke skille dem med semikolon. Eksempel: «Nok en gang: Jeg har ikke lyst!» Her er setningene skilt med kolon.

Merk også at setninger som skilles med semikolon, må ha en viss *sammenheng*. Man skriver f.eks. ikke: «Norge er et europeisk land; Elvis Presley var en svært populær sangartist.» De to setningene hører ikke sammen; de omhandler vidt forskjellige tema.

## Oppramsing
Eksempel på bruk av semikolon i oppramsing:

* De som kom på besøk var: søsteren min, Janne; Hege; broren hennes, Thomas; kjæresten hans, Nils; og Olav.

Semikolon skiller her mellom de forskjellige personene; dette gjør at det klart kommer frem at det er snakk om fem personer, at søsteren min er Janne, at broren til Hege er Thomas, og at Thomas' kjæreste er Nils. Dersom man bare bruker kommaer, blir den samme oppramsingen tvetydig, ettersom det ikke er noe som indikerer om søsteren min og Janne er forskjellige personer, eller om Heges bror og Thomas er forskjellige personer; det siste kommaet indikerer dog at Thomas' kjæreste er Nils: «søsteren min, Janne, Hege, broren hennes, Thomas, kjæresten hans, Nils, og Olav.»

Et annet eksempel hvor bruk av semikolon er tillatt: 

* 5,23; 4,72; 34,23; 8,21; 1,23

Her er semikolon hjelpsomt for å skille desimaltallene fra hverandre i oppramsingen. 

## Annet
Pga. navnet semi*kolon*, og delvis utseendet til tegnet, blir ofte semikolon feilaktig blandet med vanlig kolon på norsk. Men teknisk sett er et semikolon et komma med et punktum på toppen.

På gresk brukes et tegn med samme utseende som spørsmålstegn.

## Se også
* Tankestrek
* Kolon
* Komma
* Punktum

## Referanser




## Eksterne lenker
*«Slik bruker du semikolon» korrekturavdelingen.no ()
* «Kurs i semikolon». Mange litterære eksempler
Simon Langham

**Simon Langham** (født 1310 i Langham i Rutland i England, død 22. juli 1376 i Avignon) var erkebiskop av Canterbury, rikskansler av England og kardinal.

## Liv og virke
### Bakgrunn
Som ung ble han munk i St. Peters abbedi i Westminster, og etterhvert abbed der.

### Skattmester, biskop, rikskansler
I 1360 ble han utnevnt til skattmester i England, og i 1361 til biskop av Ely. Han ble så rikskansler i 1363.

### Erkebiskop
Han ble erkebiskop av Canterbury i 1366.

I Oxford drev han ut sekularprestene fra Canterbury Hall, og erstattet dem med munker. Lederen for prestene som ble drevet ut var en John de Wiclif, som man senere har identifisert som reformatoren John Wyclif.

Langham gav nye bestemmelser mot akkumulasjon av embeder innen kirken, og forsøkte ved sine visitaser av kirker og klostre å få satt en stopper for misforholdene han kom over. I 1367 gav han presten John Ball prekenforbud og i 1368 grep han inn i den bitre teologiske striden mellom Uthred Boldon (død 1396) og William Jordan, begge teologer ved universitetet i Oxford, ved at han selv forfattet 30 artikler om nåde og om de ikketroendes forløsning.

### Kardinal
I 1365 og 1366 hadde Langham vært involvert i anti-pavelige tiltak i England, men han ble allikevel utnevnt til kardinal i 1368. Dette førte til at han tapte sitt gode forhold til kong Edvard III. To måneder etter å ha blitt kardinal gikk han derfor av som erkebiskop, og reiste til Avignon, der paven residerte på denne tiden. Han ble tatt i nåde, og fikk lov til å inneha mindre embeter i England. I 1374 ble han igjen valgt til erkebiskop av Canterbury, men takket nei til dette.

Han døde i Avignon 22. juli 1376, og ble gravlagt i Westminster Abbey. Hans gravmonument der, laget av Henry Yevele, er det første for en geistlig i kirken.

Hans betydelige rikdommen ble testamentert til abbediet, og han har derfor blitt kalt Westminster Abbeys andre grunnlegger.

## Referanser


## Litteratur
* E.O. Blake: *Langham, Simon*. In: Lexikon des Mittelalters V, Sp. 1686
* J.A. Robinson: *Simon Langham, abbot of Westminster*. In: Church Quarterly Review, 66 (1908), S. 339–366 
* A.C. Wood: *Registrum Simonis Langham, Cantuariensis archiepiscopi*. Oxford University Press, Oxford 1956

## Eksterne lenker
* Biografi på The Cardinals of the Holy Roman Church
Samvelde

**Samvelde** kan være betegnelse på en nasjon, stat, delstat, republikk, føderasjon eller konføderasjon.

Ordet «samvelde» kommer fra det engelske *commonwealth* (egentlig *common wealth* eller *common weal*). *Commonwealth* er et oversettelseslån fra latinske *[[res publica]]*.

Betegnelsen benyttes i dag om Samveldet av nasjoner (tidl. *Det britiske samveldet*) og Samveldet av uavhengige stater. I tillegg benyttes det engelske ordet *commonwealth* som offisiell betegnelse på Australia, Bahamas, Dominica, Puerto Rico, Nord-Marianene, Kentucky, Massachusetts, Pennsylvania og Virginia.

## Referanser
Johannes V. Jensen

**Johannes Vilhelm Jensen** (født 20. januar 1873 i Farsø, død 25. november 1950 i København) var en dansk forfatter, kjent for sine dikt, artikler, noveller og romaner. 

Han mottok Nobelprisen i litteratur i 1944.

Jensen var bror av Thit Jensen.

## Bibliografi (ikke komplett)

* *Danskere* (1896)
* *Einar Elkær* (1898)
* *Den gotiske rennaissance* (1901)
* *Himmerlandshistorier* (1898–1919)
* *Den lange Rejse* (1908–1922)
* *[[Kongens Fald]]* (1900) – tatt opp i den danske Kulturkanonen
* *Aandens stadier* (1928)
* *Myter* (1907–1944)

## Priser og utmerkelser (utvalg)
* 1949 – Dansk Oversætterforbunds Ærespris
* 1944 – Nobelprisen i litteratur
* 1918 – Holger Drachmann-legatet
* 1902 – Carl Møllers Legat

## Referanser


## Eksterne lenker
* 
* 
*
Christchurch (Dorset)

**Christchurch** er en by og en kommune (*[[borough]]*) i det seremonielle grevskapet Dorset i England. Den utgjør sammen med omkringliggende områder et distrikt ved samme navn, og siden dette ble opprettet i 1974 har byen vokst slik at den nå kan sies å være praktisk talt identisk med distriktet. Det ligger tilstøtende til Bournemouth i vest og til New Forest i øst. Kommunen utgjør et areal på 50,38 km². I henhold til folketellingen i 2011 hadde den en befolkning på 54 210 innbyggere, noe som gjør den til den fjerde mest folerikeste byen i Dorset, rett bak Weymouth som har befolkning på 54 539. I 1974 ble byen slått sammen med deler av distriktet Ringwood og Fordingbridge, og overført fra Hampshire til Dorset. En viktig grunn til dette er at den utgjør en del av et urbant område som består av Bournemouth, Poole og Wimborne, et område som best kunne administreres som del av Dorset.

Byen ble grunnlagt som en saksisk landsby, og het opprinnelige Twyneham, som betyr «bosetning mellom to elver». Dette viser til Avon og Stour, som begge renner ut i havet ved havnen i Christchurch. Sentrum domineres av klosterkirken som har gitt byen sitt nåværende navn.

## Referanser


## Litteratur
* Hill, David; Rumble, Alexander R. (1996): *The defence of Wessex: the Burghal Hidage and Anglo-Saxon fortifications*. Manchester University Press. ISBN 978-0-7190-3218-9.
* Hinde, Thomas, red. (1996): *The Domesday Book: England's Heritage, Then and Now*. Godalming: Coombe Books. ISBN 978-1-873535-60-8.
* Hodges, Michael A (2003): *Christchurch: The Golden Years*. Tiverton: Dorset Books. ISBN 978-1-871164-38-1.
* Hoodless, W.A (2005): *Hengistbury Head: The Whole Story*. Poole: Poole Historical Trust. ISBN 978-1-873535-60-8.
* Moxey, Sarah (1997): *Avon Valley Footpath Guide*. Wellington: Halsgrove. ISBN 978-1-874448-26-6.
* Newman, Sue (2009): *Christchurch Through Time*. Stroud: Amberley Publications. ISBN 978-1-84868-358-7.
* Newman, Sue (1998): *Images of England: Christchurch*. Stroud: Tempus Publishing Limited. ISBN 0-7524-1050-4.
* Powell, Mike (1995): *Christchurch Harbour*. Christchurch: Natula Publications. ISBN 1-897887-07-8.
* Stannard, Michael (1999): *The Makers of Christchurch: A Thousand Year story*. Christchurch: Natula Publications. ISBN 978-1-897887-22-6.
* Taylor, Christine (1994): *Christchurch: A Pictorial History*. Chichester: Phillimore and Co. Ltd. ISBN 0-85033-901-4.

## Eksterne lenker
* 
* Nettstedet til Christchurch Borough Council 
* Offisielle turistnettsted for Christchurch 
* 
*
Samfunn

**Samfunn** (norrønt: *samfundr*, «sammenkomst») er et begrep som i henhold til sammenhengen har flere betydninger: folk i en stat (med felles institusjoner, lover, sedvaner, tradisjoner og lignende); (folket i) bygd, kommune, by, og tettsted; gruppe av folk med felles tro, meninger, formål og lignende (som trossamfunn, kirkesamfunn); og  forening (som idrettsforening, studentsamfunn, militære samfunn).

Et samfunn er således en gruppe mennesker som lever sammen og deler institusjoner og som ofte har en felles kultur, felles tradisjoner og interesser. I sosiologien brukes begrepet om et sosialt system, som kan være delvis åpent eller delvis lukka. Samfunnet står sentralt i samfunnsvitenskapene, som sosiologi, historie, økonomi, statsvitenskap, antropologi, lingvistikk og psykologi. Begrepet er også anvendt på dyresamfunn, men refererer som regel om mennesker. Ifølge antropologen Maurice Godelier står det menneskelige samfunn i kontrast til dets nærmeste biologiske slektninger blant primatene ved at de menneskelige samfunn er basert på hankjønnets dominans i familien.

## Se også
* Gemeinschaft («fellesskap»)
* Gesellschaft («sammenslutning»)
* Samhold
* Sosial

## Referanser


## Eksterne lenker
*
Amazonas (andre betydninger)

**Amazonas** kan sikte til:

* Amazonas &ndash; ei elv i Sør-Amerika.
* Amazonasregnskogen
* Amazonas (Brasil) &ndash; en delstat i Brasil.
* Amazonas (Colombia) &ndash; en provins i Colombia.
* Amazonas (Peru) &ndash; en region i Peru.
* Amazonas (Venezuela) &ndash; en delstat i Venezuela.
* Amazonasbekkenet &ndash; området rundt Amazonaselva.
National Trust (Storbritannia)

**National Trust** (fullt navn **The National Trust for Places of Historic Interest or Natural Beauty**, «Den nasjonale stiftelse for steder av historiske interesse eller naturskjønnhet») er en organisasjon som arbeider for å bevare uberørte naturområder og historiske bygninger i England, Wales og Nord-Irland. Skottland har sin egen organisasjon, se National Trust for Scotland.

Organisasjonen er registrert som en veldedig stiftelse, og eier en rekke historiske bygninger. De legger vekt på at disse skal være tilgjengelige for publikum. I noen tilfeller bor fortsatt de tidligere eierne i bygningen, og da søker man å finne ordninger for at deler av det skal være tilgjengelig. National Trust eier også store områder langs kysten, totalt omkring en femtedel av Englands, Wales' og Nord-Irlands kystlinje. Gjennom Prosjekt Neptun er det planer om å  kjøpe enda mer av kystlinjen for å sikre den mot utbygging. Flere steder har de feriehytter som leies ut. Disse er plassert og bygget på en slik måte at de utgjør et minst mulig inngrep i naturen, og dermed oppfordrer til miljøbevisst turisme. 

National Trust ble opprettet i 1895 av Octavia Hill, Sir Robert Hunter og Hardwicke Rawnsley. Virksomheten drives for det meste gjennom bidrag fra dens over 3 millioner medlemmer. Den har gjennom lovgivning fått retten til å erklære eiendommer som uavhendelige, hvilket medfører at de ikke kan selges eller pantsettes mot stiftelsens ønske uten godkjenning fra det britiske parlamentet.

I Norge tar Fortidsminneforeningen seg av bygninger av historisk interesse, men vi har ingen forening som vier seg til begge disse sakene, slik som på De britiske øyer.

## Se også
*National Trusts eiendommer i England
*National Trusts eiendommer i Wales
*National Trusts eiendommer i Nord-Irland
*National Trust for Scotland
*Cadw
*English Heritage
*Historic Scotland

## Referanser

	
## Eksterne lenker
*
City of Winchester

**City of Winchester** er et administrativt distrikt i grevskapet Hampshire i England. Det har sitt navn etter administrasjonssenteret, byen Winchester. Distriktet City of Winchester dekker i tillegg til Winchester også flere andre byer og landsbyer i omegnen, blant annet Alresford, Colden Common og Bishops Waltham. 

Distriktet fikk sine nåværende grenser 1. april 1974, da den gamle valgkretsen City of Winchester ble slått sammen med landdistriktene Droxford og Winchester. Distriktet har en befolkning på 116 800 innbyggere (2011). 

## Valg
Valg til valgte råd er holdt i tre ut av hvert fjerde år, med en tredjedel av setene i rådet som blir valgt ved hvert valg. Fra valget 1995 til valget i 2005 hadde liberaldemokratene et flertall i rådet, men etter 2 år da intet politisk parti hadde flertall, førte det til i valget i 2006 at det konservative partiet fikk kontroll. Valgene den 6. mai 2010 førte til at liberaldemokratene igjen overtok makten over rådet. I 2012 kom de konservative igjen tilbake. Som følge av lokalvalgene den 7. mai 2015 fikk de konservative igjen tillit med flertallskontroll over rådet.

## Referanser


## Eksterne lenker
* Offisielt nettsted
Bishops Waltham

**Bishops Waltham** (eller: **Bishop's Waltham**) er en liten by i Hampshire, England. Den ligger i distriktet City of Winchester, og hadde i 2010 en befolkning på 7 018 innbyggere.

I 904 ble byen gitt til biskopen av Winchester, og den fikk dermed sitt navn («biskopens Waltham»). En senere biskop, Henry du Blois, bygde Bishops Waltham Palace, som nå ligger i ruiner. William av Wykeham døde i byen.

I 904 ble byen gitt til biskopen av Winchester, og den fikk dermed sitt navn («biskopens Waltham»). En senere biskop, Henry du Blois, bygde Bishops Waltham Palace, som nå ligger i ruiner. William av Wykeham døde i byen.

Etter slaget ved Trafalgar ble flere franske fanger, inkludert admiral Pierre-Charles Villeneuve, innkvartert i byen.

Byen har en normannisk sognekirke, og en rekke georgianske bygninger. Like utenfor byen ligger en vingård.

## Referanser


## Eksterne lenker
* 
* Hantsweb
* Bishops Waltham Parish Council
* Future Proof Bishops Waltham, miljøgruppe
* Bishops Waltham Data Set August 2013 (PDF), statistikk
Amazonas (Colombia)

**Amazonas** er et departement helt sør i Colombia. Departementet ble opprettet 4. juli 1991 og  grenser til nabodepartementene Caquetá, Putumayo og Vaupés samt til Brasil i sør og Peru i vest. Hovedstaden er Leticia. 

Jordbruk er en viktig næringsvei, hvor man blant annet dyrker mais, bananer for koking samt ris. Andre næringsveier er fiske og turisme.

Nasjonalparken Amacayacu  ligger i departementet Amazonas.

## Referanser

 
## Eksterne lenker
*
Wickham

**Wickham**, tidligere stavet *Wykeham*, er en liten historisk markedslandsby og verdslig sogn i Hampshire i sørlige England. Den er lokalisert rundt 5&nbsp;km nord for Fareham. Den er innenfor det administrative distriktet til City of Winchester, skjønt den er nærmere Fareham enn Winchester. I henhold til folketelling for 2001 var det 1915 innbyggere, noe som hadde steget til 2060 innbyggere i 2011. Sentrum av Wickham er fokusert på dets brede og velproporsjonerte plass som er foret med historiske bygninger og utsett som et vernet område. Byen er mest kjent som fødestedet til William av Wykeham; hans navn inneholder en tidligere skrivemåte for Wickham.

## Referanser


## Litteratur
* Sharp, Thomas (1946): *The Anatomy of the Village*, Harmondsworth, Middlesex: Penguin

## Eksterne lenker
*
Fareham

**Fareham** er en markedsby i det sørøstlige Hampshire i England, mellom Southampton og Portsmouth. Den er administrasjonssenter for  distriktet Fareham. Andre byer i nærheten er Gosport i sør, Portchester i øst og Wickham i nord. Distriktet har totalt 97 504 innbyggere (2011).

Byen ligger på leire, og dette har ført til at produksjon av teglstein, takstein og pipeelementer har vært en viktig næringsvei. Teglsteinene *Fareham Red* er velkjente i England, og er blant annet brukt til å bygge Royal Albert Hall i London. Hovednæringsveien er nå handelsbedrifter. I tillegg har mange bedrifter plassert sine servicetelefonsentraler i Fareham.

Byen ligger ved nordvestenden av Portsmouths havn, og elven Wallington renner fordi Fareham og ut i havneområdet. Av denne grunn har Fareham også en rik maritim historie. Royal Navy har sin sjøkrigsskole der, med over 2000 elever.

Fareham har alltid blitt overskygget av sine naboer, og selv om byen har opplevd stor vekst og har mange innbyggere er det liten grunn til å tro at den får status som *[[bystatus|city]]* i overskuelig framtid.

## Vennskapsbyer
Fareham har følgende vennskapsbyer:

*  Pulheim
*  Vannes

## Referanser


## Eksterne lenker
* 

* Fareham Borough Council
Alva Myrdal

**Alva Myrdal** (født 31. januar 1902, død 1. februar 1986) var en svensk diplomat, politiker og forfatter. Hun ble tildelt Nobels fredspris i 1982. Hun var gift med Gunnar Myrdal og mor til Jan Myrdal.

Alva Myrdal ble først offentlig kjent på 1930-tallet, som medforfatter av boken *Kris i befolkningsfrågan*, og betraktes som en av de viktigste kreftene bak den svenske velferdsstaten. Etter å ha vært et fremstående medlem av det sosialdemokratiske partiet i flere år, ble hun i slutten av 1940-årene involvert i internasjonalt arbeid. I 1948 ble hun tilbudt stillingen som sjef for FNs avdeling for sosiale spørsmål, noe hun takket ja til. I første halvdel av 1950-årene ledet hun UNESCOs sosialvitenskapelige avdeling i Paris, og fra 1955-61 var hun Sveriges ambassadør i India. 

I 1962 ble hun valgt inn i Sveriges riksdag, og hun ble statsråd i 1967.

I 1982 ble Alva Myrdal tildelt Nobels fredspris sammen med Alfonso García Robles. Hun fikk prisen for sitt arbeid for nedrustning. 

## Fotnoter

## Referanser

 


## Eksterne lenker
* 
*
Morgan 4/4

**Morgan 4/4** er en liten sportsbil fra den britiske bilprodusenten The Morgan Motor Company. Den ble laget fra 1936 til 2018.

4/4 stod for fire hjul og fire sylindre. Morgan hadde tidligere kun laget biler med tre hjul og to sylindre.

I startet hadde den  en 1,1 liter motor fra  Coventry Climax. Fra 2009 til nedleggelsen i 2018 var det en 1.6 liter Ford-motor og manuell girkasse fra Mazda med fem trinn, til en vekt på rundt 800 kilo.

## Referanser
Tannu Tuva

**Den tuvinske folkerepublikk** (vanligvis bare kalt **Tannu Tuva**) var en sovjetisk satellittstat i Sentral-Asia. Staten ble opprettet i 1921, og gikk inn i Sovjetunionen i 1944. 

Tannu Tuva erklærte sin uavhengighet fra Det russiske keiserriket i kaoset som fulgte av Den russiske revolusjonen. I 1926 ble landet anerkjent av Sovjetunionen og Mongolia. Dette var de to eneste landene som ankerkjente Tannu Tuva.

Etter det tyske angrepet på Sovjetunionen gikk Tannu Tuva inn på alliert side i krigen. Høsten 1944 søkte landet opptak i Sovjetunionen, noe som formelt ble godkjent av Det øverste sovjet 1. november samme år. Området utgjør i dag den russiske delrepublikken Tuva.
Fredrik Ljungberg

**Karl Fredrik Ljungberg** (født 16. april 1977) er en svensk fotballtrener og tidligere fotballspiller. 

## Klubbfotball
### Tidlig karriere
Familien hans flyttet til Halmstad da han var 5 år gammel, og han debuterte for Halmstads Bollklubb sitt A-lag i 1994-sesongen. Han vant både den svenske cupen og serien med klubben.

### Arsenal
Fire år senere, i 1998, ble Ljungberg solgt til den engelske fotballklubben Arsenal for £&nbsp;3&nbsp;000&nbsp;000. Han debuterte i en kamp mot Manchester United hvor han scoret etter bare noen få minutter.

Han var med på å vinne to seriemesterskap, og tre FA-cup trofeer med Arsenal, samt et Community Shield.

### West Ham
Den 23. juli 2007 signerte Ljungberg for West Ham United FC på en 4 årskontrakt for en overgangssum som kunne øke til £3 millioner.

Ljungberg fikk bare 25 kamper i en skuffende første sesong i West Ham, og 6. august 2008 ble det kjent at West Ham United hadde betalt Ljungberg 60 millioner kr for å løse svensken fra kontrakten etter bare et år, og at han nå var klubbløs.

## Landslagsspill
Fredrik Ljungberg debuterte for Sverige mot USA i 1998 og har deltatt i fem mesterskap med landet sitt, han spilte under EM i fotball 2000, VM i fotball 2002, EM i fotball 2004, VM i fotball 2006 og EM i fotball 2008. I årets EM var han kaptein for Lars Lagerbäcks mannskap.

Han har spilt 75 landskamper, og scoret 15 mål for Sverige.

## Meritter
**Halmstad** 
* Seriemester: 1997
* Cupmester: 1995

**Arsenal**
* Community Shield: 1999
* FA Premier League: 2001-02, 2003-04
* FA Cup: 2002, 2003, 2005

## Referanser


## Eksterne lenker
* 
*  FootballDatabase Fredrik Ljungberg's profile and stats
*  Goal.com profile
*  The Wonderful World of West Ham United statistics
Wallington (Hampshire)

**Wallington** er en liten elv i det sørlige Hampshire i England. Den har sitt opphav i nærheten av Waterlooville og strømmer vestover rundt Portsdown Hill gjennom landsbyen Southwick, hvor elven har blitt oppdemmet for å danne en ornamental innsjø på eiendommen til herskapshuset Southwick House, passerer Fareham før den renner ut i Portsmouths havn ved Fareham.

## Referanser


## Eksterne lenker
* «River Wallington», *Geoview.info*
* «River Wallington - Counting Weir Fareham to Southwick», *Portsmouth and District Angling Society*
Fareham (distrikt)

**Fareham** er et distrikt i Hampshire, England. Administrasjonssenteret ligger i byen Fareham. Distrikter ligger mellom Southampton og Portsmouth, og tilhører et sammenhengende urbant belte i det sørlige Hampshire. En stor andel av innbyggerne pendler til de to større byene. 

Distriktet ble opprettet 1. april 1974, som etterfølger av Fareham bydistrikt. Grensene for dette ble satt i 1932. Distriktet dekker et areal på 74,23 km² og hadde 111&nbsp;581 innbyggere i 2011.

## Steder i distriktet
* Fareham 
* Hill Head
* Locks Heath
* Portchester
* Sarisbury, Stubbington
* Titchfield
* Warsash

## Referanser


## Eksterne lenker
*
Gosport

**Gosport** er en by og en kommune (borough) i sørlige Hampshire og i sørlige England. Den utgjør også et distrikt. Byen ligger på en halvøy på den vestlige siden av havnen i Portsmouth og på motsatt side av byen Portsmouth, som den er knyttet til via fergeselskapet Gosport Ferry. Arealet er på 25,29 km², og ved folketellingen i 2011 var befolkningen på 82 622 innbyggere, hvorav de fleste bor i selve byen.

Gosport feiret sitt 800-årsjubileum i 2004. I 1204 ga biskop Godfrey de Lucy av Winchester alle inntekter fra den nye byen til Winchesterkatedralen. Dette er den første offisielle anerkjennelse av Gosport som by. Stedets historie går lenger tilbake; utenfor bykjernen kjenner man til bosetninger fra angelsaksisk tid og enda lenger tilbake. Det synes også klart at det må ha vært en landsby der før 1204, og at denne så fikk bystatus (*town*).

Royal Air Force anla en flybase på Rownerhalvøya ved byen, RAF Gosport i 1918. Under slaget om Storbritannia ble denne en av frontlinjebasene for jagerfly som ble sendt opp for å stoppe tyske bombefly. I 1946 ble basen solgt til Royal Navy, som brukte den som helikopterbase under navnet HMS Siskin. I 1966 trakk marinen seg ut, og et boligfelt ble anlagt på stedet.

## Referanser


## Eksterne lenker
* 
* Gosport Borough Council
Thomas Arundel

**Thomas Arundel** (født 1353 sannsynligvis i Etchingham i Sussex i England, død 19. februar 1414) var erkebiskop av Canterbury og rikskansler i England. Han var også en av lollardenes sterkeste motstandere. 

## Liv og virke
### Bakgrunn
Han var en yngre sønn av Richard Fitzalan, 10. jarl av Arundel, og hadde dermed ikke arverett til tittelen. 

### Begynnende karriere
Hans tidlige karriere ble begunstiget ved farens store innflytelse. Etter farens død i januar 1376 kom han mer og mer under sin bror Richards innflytelse.

Han ble på et tidspunkt før 1386 utnevnt til biskop av Ely.

Broren Richard var en markant kririker av kong Richard II. Han var en av de såkalte *[[Lords Appellant]]* som i 1386 ville vinne utvidede rettigheter fra kongen til fordel for parlamentet. I løpet av de påfølgende uroligheter tapte den tidligere *Lord Chancellor* (rikskansler) Michael de la Pole, 1. Earl of Suffolk, sitt embete til biskopen av WEly, det vil si til Thomas Arundel. Hans første embedstid skulle vare tre år. Han var da en formidler mellom konge og parlament. Han var rikskansler fem ganger; han fant gang på gang i kongelig unåde, men ble gjeninnsatt. 

### Erkebiskop av York, så av  Canterbury
I 1388 ble han så erkebiskop av York, og i 1396 av Canterbury. 

Kort tid etter utnevnelsen som erkebiskop av Canterbury falt han i unåde hos kong Richard II, og dro i eksil. Bak dette lå et politisk spill som også hadde trukket inn paven, som utnevnte Thomas Arundel til en bispestol i Skottland. Men ditt ville han ikke.

Roger Walden ble utnevnt til ny erkebiskop. Thomas Arundel reiste til Roma for å fremlegge sin sak direkte for paven. Dette gikk såvidst godt han han raskt etter kunne legge ut på hjemreisen. Fra Roma reiste han via Firenzw, Köln og Utrecht til Paris. Der traff han Henry Bolingbroke, og sammen dro de i juli 1399 til England. Han formidlet mellom Richard II og Henry Bolingbroke og var i perioden 23. august 1399 til 3. september 1399 atter rikskansler. Den Posten som erkebiskop av Canterbury fikk han tilbake.

I 1399 var han altså tatt i nåde igjen av Henrik IV. Ettersom Waldens utnevnelse aldri ble bekreftet av paven, regnes Arundel for å ha vært erkebiskop kontinuerlig fra 1397 til sin død.

### Kamp mot lollardene
I 1382 fordømte synoder i London og Oxford John Wyclifs skrifter som kjetterske. Men grep imidlertid ikke inn mot Wyclif personlig, som til slutt døde en naturlig død. 

Forfølgelse av lollardene, som fulgte Wyclifs lære, tok til senere. Kong Henrik IV utstedte riktignok allerede i 1401 statuttet *De combrende heretico*, men en systematisk forfølgelse kom ikke før senere. Prosessen mot John Badby i 1410 ble ledet av erkebiskop Thomas Arundel. I 1413 begynte saken mot John Oldcastle. Han ble funnet skyldig, og dømt til døden. Dommen ble imidlertid ikke eksekvert, for Oldcastle klarte å flykte.

## Død
Erkebiskopen døde av slag i februar 1414. Han ble begravet i katedralen i Canterbury. Både grav og gravkapell ble ødelagt i 1540 av den anglikanske erkebiskop Thomas Cranmer.

## Referanser